Къыпыр, Сокъурыр, Кульчаевыр япэ йощ
Тырныауз къалэм дэт «Геолог» физкультурэ-узыншагъэр щрагъэфIакIуэ спорт IуэхущIапIэм щекIуэкIащ СССР-м спортымкIэ и мастерхэу Байзулаев Юсуфрэ Мирзоев Хъызыррэ я фэеплъу къызэрагъэпэща алыдж-урым бэнэкIэмкIэ урысейпсо зэхьэзэхуэ.
Зэпеуэм кърихьэлIащ Къэбэрдей-Балъкъэр, Ингуш, Шэшэн, Осетие Ищхъэрэ-Алание, Дагъыстэн республикэхэм, Ростов областым, Краснодар крайм я спортсмени 137-рэ. Абыхэм яхэтащ спортымкIэ дунейпсо классым и мастеру 1, спортымкIэ мастерхэу 15.
КъБР-м и лIыкIуэхэм килограмм 55, 74, 96-м нэс зи хьэлъагъхэм я деж дыщэ медалхэр къы- щахьащ. Ахэр Куль-чаев Руслан, Къып Артур, Сокъур Артур сымэщ.
Адрей зэпеуэхэм щытекIуащ Краснодар и бэнакIуэхэу Осипов Амаяк (кг 50-м нэс), Роганин Виталий (кг 120-м щIигъу), Шэшэным и спортсменхэу Вацаев Саламбэч (кг 60), Дагъыстэным щыщ Чухалов Магомед (кг 66-рэ), Дон Iус Ростов и лIыкIуэ Гогличидзе Ивери ( кг 84-рэ) сымэ.
Зэхьэзэхуэм и судья нэхъыщхьэ Трушин Владимир (Дон Iус Ростов) зэрыжиIамкIэ, зэпеуэр FILA-м игъэува алыдж-урым бэнэкIэмкIэ зэхьэзэхуэм теухуа хабзэм тету екIуэкIащ.
ЕхъулIэныгъэ зыIэрызыгъэхьахэм дипломхэмрэ саугъэт лъапIэхэмрэ иратащ.
Къэмбэчокъуэ Астемыр.
